**ПРАТЕНИЧКО ПРАШАЊЕ**

од пратеникот Менде Диневски поставено на 77-та седница

на Собранието на Република Македонија одржана

на 5 ноември 2009 година

 Пратеничкото прашање гласи:

Пред две недели во еден од печатените медиуми, вашиот добар пријател Ванчо Каргов, освен што е директор на Царинската управа, бил и член на Комисијата за давање препораки за промена на цените на лековите, која работи во состав на Министерството за здравство, за што добива веројатно и месечен паушал. Исто така, тој е и советник на гувернерот на Народната банка на Република Македонија, за што добива месечен паушал од 20 илјади денари и бил или сеуште е, бидејќи така стои на сајтот на Комунална хигиена, и нејзин претседател односно претседател на Управниот одбор. Сите овие функции, богами и добро платени паушали, се дел од воспоставената пракса на оваа Влада да се дополнува сметката на таквите луѓе, во конкретниот случај на господинот Каргов, од пари на граѓаните бидејѓи му била мала платата како прв цариник. На јавноста не и е јасно што има врска диркторот на Царинската управа со Комисијата за лекови, освен ако не сте му дале некое задолжение или некаква улога поврзана со фаворизирање на одредени дистрибутери на лекови кои се блиски до ВМРО ДПМНЕ. Дали Каргов сугерирал и ја одредил цената, бидејќи за тоа зема и паушал, а воедно е и експерт за истите, вакцината Х1Н1, во Република Македонија се плати најскапо во целиот регион, за разлика од многу други земји и притоа кој ќе биде виновен ако согласно одредени информации кои стојат во јавноста дека истата нема да стигне во Република Македонија со предвидените рокови. Дали сметате дека во неговата работа постои конфликт на интереси затоа што тој истиот ги царини лековите кои доаѓаат кај нас, односно кој ги препорачува и јавноста навистина сака да го слушне одговорот на прашањето колку пари му се потребни на Каргов месечно за да знаеме дали треба да го ангажираме во некоја дополнителна Комисија.